මේ අතර, ඊයේ කොළඹ පැවැති මාධ්‍ය හමුවකදි ශ්‍රී ලංකා වෛද්‍ය සංගමයේ  සභාපති විශේෂඥ වෛද්‍ය පද්මා ගුණරත්න කියා සිටියේ පාසල් ආරම්භ කිරීමේ කාලය එළැඹ ඇති බවයි.එසේම, විෂබීජහරණය සිදු කිරීමේදී සැලකිය යුතු කරුණු සම්බන්ධයෙන් රජයේ ප්‍රවෘත්ති දෙපාර්තමේන්තුවේ කැඳවා තිබූ ප්‍රවෘත්ති සාකච්ඡාවකදී ස්වසන රෝග වෛද්‍යවරුන්ගේ විද්‍යාලයීය සභාවේ සභාපති විශේෂඥ වෛද්‍ය ගීතාල් පෙරේරා කියා සිටියේ නිසි සෞඛ්‍ය උපදෙස් පිළිපදින ලෙසට දරුවන් දැනුවත් කිරිම අනිවාර්ය බවයි.මේ අතර, වයස අවුරුදු 15ත් 19ත් අතර කාණ්ඩය සඳහා එන්නත් ලබාදීම දින කිහිපයකින් ආරම්භ කරන බව යුද හමුදාපති ජෙනරාල් ශවේන්ද්‍ර සිල්වා ඊයේ මාධ්‍ය වෙත අදහස් දක්වමින් සඳහන් කළා.එසේම, අවුරුදු 20ත් 30ත් අතර විශ්වවිද්‍යාල සිසුන්ට තමන් ආසන්නතම විශ්ව විද්‍යාලයෙන් ලබන 11 වන සඳුදා සිට 15 වන සිකුරාදා දක්වා කොරෝනා මර්දන එන්නත ලබා ගත හැකි බව විශ්වවිද්‍යාල කොම්ෂන් සභාවේ සභාපති මහාචාර්ය සම්පත් අමරතුංග කියා සිටියා.